CELEX: 52010PC0192
Language: ro
Date: 2010-04-30
Title: Propunere de decizie a Consiliului privind semnarea şi aplicarea cu titlu provizoriu a unui protocol la Acordul de parteneriat şi cooperare între Comunităţile Europene şi statele membre ale acestora, pe de o parte, şi Republica Moldova, pe de altă parte, referitor la un acord-cadru între Uniunea Europeană şi Republica Moldova privind principiile generale de participare a Republicii Moldova la programele Uniunii

|

52010PC0192

Propunere de decizie a Consiliului privind semnarea şi aplicarea cu titlu provizoriu a unui protocol la Acordul de parteneriat şi cooperare între Comunităţile Europene şi statele membre ale acestora, pe de o parte, şi Republica Moldova, pe de altă parte, referitor la un acord-cadru între Uniunea Europeană şi Republica Moldova privind principiile generale de participare a Republicii Moldova la programele Uniunii  /* COM/2010/0192 final - NLE 2010/0103 */  

	[pic] | COMISIA EUROPEANĂ |Bruxelles, 30.4.2010COM(2010)192 final2010/0103 (NLE)Propunere deDECIZIE A CONSILIULUIprivind semnarea și aplicarea cu titlu provizoriu a unui protocol la Acordul de parteneriat și cooperare între Comunitățile Europene și statele membre ale acestora, pe de o parte, și Republica Moldova, pe de altă parte, referitor la un acord-cadru între Uniunea Europeană și Republica Moldova privind principiile generale de participare a Republicii Moldova la programele Uniunii(prezentată de Comisie)EXPUNERE DE MOTIVECa parte a politicii europene de vecinătate, deschiderea treptată a anumitor programe și agenții ale Uniunii către participarea țărilor partenere în cadrul politicii europene de vecinătate reprezintă una dintre numeroasele măsuri de promovare a reformei, modernizării și tranziției în țările vecine Uniunii Europene. Acest aspect de politică este subliniat în Comunicarea Comisiei privind „abordarea generală care permite țărilor partenere în cadrul politicii europene de vecinătate să participe la activitatea agențiilor comunitare și la programele comunitare”[1].Consiliul a aprobat această abordare la 5 martie 2007[2].Pe baza comunicării și a concluziilor menționate mai sus, la 18 iunie 2007, Consiliul a emis directive prin care Comisia este mandatată să negocieze acorduri-cadru cu Algeria, Armenia, Azerbaidjan, Egipt, Georgia, Israel, Iordania, Liban, Moldova, Maroc, Autoritatea Palestiniană, Tunisia și Ucraina, privind principiile generale de participare a acestora la programele comunitare[3].Consiliul European din iunie 2007[4] a reafirmat importanța majoră a politicii europene de vecinătate și a aprobat Raportul intermediar de activitate al Președinției[5] care a fost prezentat Consiliului Afaceri Generale și Relații Externe (CAGRE), cu ocazia reuniunii acestuia din 18-19 iunie, precum și concluziile Consiliului[6] pe această temă. În acest raport, care menționează directivele Consiliului de negociere a protocoalelor adiționale relevante, se considera că este probabil ca Israel, Maroc și Ucraina să fie primele țări partenere care beneficiază de aceste măsuri. Încheiate în septembrie 2007, negocierile cu Israelul au condus la semnarea unui protocol în aprilie 2008[7], în timp ce negocierile cu Marocul s-au încheiat, iar cele cu Ucraina sunt în derulare.În martie 2008, s-a hotărât începerea negocierilor cu Republica Moldova. Între timp, negocierile cu Republica Moldova s-au încheiat, spre satisfacția Comisiei. Textul protocolului negociat cu Republica Moldova este atașat prezentei.În continuare, Comisia prezintă o propunere de decizie a Consiliului privind semnarea și punerea în aplicare cu titlu provizoriu a protocolului. Acest protocol conține un acord-cadru privind principiile generale de participare a Republicii Moldova la programele Uniunii. Acesta prevede dispoziții standard destinate a fi aplicate tuturor țărilor partenere în cadrul politicii europene de vecinătate cu care urmează să fie încheiate astfel de protocoale. De asemenea, textul negociat prevede că părțile aplică, cu titlu provizoriu, dispozițiile protocolului de la data semnării acestuia.În conformitate cu articolul 218 alineatul (6) litera (a) din Tratatul privind funcționarea Uniunii Europene, se solicită Parlamentului European să aprobe încheierea acestui protocol.În paralel, Comisia prezintă o propunere de decizie a Consiliului privind încheierea protocolului menționat anterior.Consiliul este invitat să adopte următoarea propunere de decizie.2010/0103 (NLE)Propunere deDECIZIE A CONSILIULUIprivind semnarea și aplicarea cu titlu provizoriu a unui protocol la Acordul de parteneriat și cooperare între Comunitățile Europene și statele membre ale acestora, pe de o parte, și Republica Moldova, pe de altă parte, referitor la un acord-cadru între Uniunea Europeană și Republica Moldova privind principiile generale de participare a Republicii Moldova la programele UniuniiCONSILIUL UNIUNII EUROPENE,având în vedere Tratatul privind funcționarea Uniunii Europene, în special articolele 19, 114, 168, 169, 172, 173 alineatul (3), 188, 192, 352, coroborate cu articolul 218 alineatul (5) și articolul 218 alineatul (8) al doilea paragraf,având în vedere propunerea Comisiei Europene,întrucât:1.  La 18 iunie 2007, Consiliul a autorizat Comisia să negocieze un protocol la Acordul de parteneriat și cooperare cu Republica Moldova referitor la un acord-cadru privind principiile generale de participare a acesteia la programele Uniunii.2.  Aceste negocieri au fost încheiate, spre satisfacția Comisiei.3.  Sub rezerva încheierii sale la o dată ulterioară, protocolul ar trebui semnat în numele Uniunii și al statelor membre ale acesteia.4.  Textul protocolului negociat cu Republica Moldova prevede, la articolul 10, aplicarea cu titlu provizoriu a protocolului înainte de intrarea în vigoare a acestuia,ADOPTĂ PREZENTA DECIZIE:Articolul 1Prin prezenta decizie, Comisia este autorizată să semneze, în numele Uniunii, protocolul la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Republica Moldova, pe de altă parte, referitor la un acord-cadru între Uniunea Europeană și Republica Moldova privind principiile generale de participare a Republicii Moldova la programele Uniunii și să desemneze persoanele împuternicite să semneze.Textul protocolului care urmează a fi semnat este atașat la prezenta decizie.Articolul 2Prezentul protocol se aplică, cu titlu provizoriu, de la data semnării acestuia, sub rezerva încheierii sale la o dată ulterioară.Articolul 3Prezenta decizie intră în vigoare la data adoptării sale. Aceasta se publică în Jurnalul Oficial al Uniunii Europene .Adoptată la Bruxelles,Pentru ConsiliuPreședintelePROTOCOLla Acordul de parteneriat și cooperare între Comunitățile Europene și statele membre ale acestora, pe de o parte, și Republica Moldova, pe de altă parte, referitor la un acord-cadru între Uniunea Europeană și Republica Moldova privind principiile generale de participare a Republicii Moldova la programele UniuniiUNIUNEA EUROPEANĂ, denumită în continuare „Uniunea”,pe de o parte,șiRepublica Moldova, denumită în continuare „Moldova”,pe de altă parte,întrucât:5.  La 28 noiembrie 1994, Moldova a încheiat un acord de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Moldova, pe de altă parte ( Jurnalul Oficial al Comunităților Europene , L 181 din 24 iunie 1998).6.  Consiliul European de la Bruxelles din 17-18 iunie 2004 a salutat propunerile Comisiei referitoare la o politică europeană de vecinătate (PEV) și a aprobat concluziile Consiliului din 14 iunie 2004.7.  În numeroase alte ocazii, Consiliul a adoptat în mod repetat concluzii în favoarea acestei politici.8.  La 5 martie 2007, Consiliul și-a exprimat sprijinul în privința abordării generale și globale definite în Comunicarea Comisiei din 4 decembrie 2006, COM(2006) 724 final, pentru a permite partenerilor PEV să participe la activitățile agențiilor comunitare și la programele comunitare în funcție de meritul lor și atunci când temeiurile juridice permit acest lucru.9.  Moldova și-a exprimat dorința de a participa la mai multe programe ale Uniunii.10.  Termenii și condițiile specifice, inclusiv contribuția financiară și procedurile de raportare și de evaluare, privind participarea Moldovei la fiecare program în parte, ar trebui stabilite prin acord între Comisia Europeană, acționând în numele Uniunii, și Moldova,CONVIN DUPĂ CUM URMEAZĂ:Articolul 1Se permite participarea Moldovei la toate programele Uniunii actuale și viitoare deschise participării Moldovei în conformitate cu dispozițiile de adoptare a acestor programe.Articolul 2Moldova contribuie financiar la bugetul general al Uniunii Europene corespunzător programelor specifice la care Moldova participă.Articolul 3Reprezentanții Moldovei pot face parte, ca observatori și în ceea ce privește aspectele de interes pentru aceasta, din comitetele de gestionare responsabile de monitorizarea programelor la care Moldova contribuie financiar.Articolul 4Pe cât posibil, proiectele și inițiativele prezentate de participanții din Moldova respectă aceleași condiții, norme și proceduri cu privire la programele în cauză ca cele aplicate statelor membre.Articolul 5Termenii și condițiile specifice privind participarea Moldovei la fiecare program, în special contribuția financiară datorată și procedurile de raportare și de evaluare, vor fi stabilite de comun acord între Comisie, acționând în numele Uniunii, și autoritățile competente din Moldova (memorandum de înțelegere).În cazul în care Moldova solicită asistență externă din partea Uniunii pentru a participa la un anumit program al Uniunii în baza articolului 3 din Regulamentul (CE) nr. 1638/2006 al Parlamentului European și al Consiliului din 24 octombrie 2006 de stabilire a dispozițiilor generale privind instituirea unui instrument european de vecinătate și de parteneriat sau în temeiul oricărui regulament similar care prevede o asistență externă din partea Uniunii acordată Moldovei, care poate fi adoptat ulterior, condițiile de reglementare a utilizării asistenței din partea Uniunii de către Moldova se stabilesc într-un acord de finanțare, cu respectarea, în special, a articolului 20 din Regulamentul (CE) nr. 1638/2006.Articolul 6În conformitate cu Regulamentul financiar al Comunității, fiecare memorandum de înțelegere încheiat în temeiul articolului 5 prevede că auditurile sau controlul financiar sau alte verificări, inclusiv investigații administrative, vor fi efectuate de către Comisia Europeană, Oficiul European de Luptă Antifraudă și Curtea de Conturi sau sub autoritatea acestora.Se prevăd dispoziții detaliate privind controlul și auditul financiar, măsurile administrative, sancțiunile și recuperarea care permit acordarea unor competențe Comisiei Europene, Oficiului European de Luptă Antifraudă și Curții de Conturi similare celor de care acestea dispun în raport cu beneficiarii sau contractanții stabiliți în Uniune.Articolul 7Prezentul protocol privind un acord-cadru se aplică pe perioada în care este în vigoare Acordul de parteneriat și cooperare între Comunitățile Europene și statele membre ale acestora, pe de o parte, și Republica Moldova, pe de altă parte.Prezentul protocol se semnează și se aprobă de Uniune și de Moldova, în conformitate cu procedurile specifice ale acestora.Fiecare parte contractantă poate denunța prezentul protocol printr-o notificare scrisă adresată celeilalte părți contractante. Prezentul protocol încetează la șase luni de la data unei astfel de notificări.Încetarea protocolului ca urmare a denunțării de către oricare dintre părți nu are nicio consecință asupra verificărilor și controalelor care trebuie efectuate în temeiul dispozițiilor prevăzute la articolele 5 și 6, după caz.Articolul 8În termen de cel mult trei ani de la data intrării în vigoare a prezentului protocol și, în continuare, la fiecare trei ani, ambele părți contractante pot revizui punerea în aplicare a prezentului protocol pe baza participării efective a Republicii Moldova la unul sau mai multe programe comunitare.Articolul 9Prezentul protocol se aplică teritoriilor în care se aplică Tratatul privind Uniunea Europeană și Tratatul privind funcționarea Uniunii Europene și în condițiile prevăzute de aceste tratate, pe de o parte, și teritoriului Republicii Moldova, pe de altă parte.Articolul 10Prezentul protocol intră în vigoare în prima zi a lunii următoare datei la care părțile se notifică reciproc, pe cale diplomatică, cu privire la îndeplinirea procedurilor necesare pentru intrarea sa în vigoare.Până la intrarea acestuia în vigoare, părțile convin ca, fără a aduce atingere încheierii procedurilor lor interne, să aplice, cu titlu provizoriu, dispozițiile prezentului protocol începând cu data semnării acestuia, sub rezerva încheierii sale la o dată ulterioară.Articolul 11Prezentul acord este redactat în dublu exemplar în limbile oficiale ale părților.Toate versiunile lingvistice ale acestui text sunt în mod egal autentice.Articolul 12Prezentul protocol face parte integrantă din protocolul la Acordul de parteneriat și cooperare între Comunitățile Europene și statele membre ale acestora, pe de o parte, și Republica Moldova, pe de altă parte.Adoptată la Bruxelles, [data]Pentru guvernul Republicii MoldovaPentru Uniunea Europeană [1] COM (2006) 724 final din 4 decembrie 2006.[2] Concluziile CAGRE din 5 martie 2007.[3] Decizia Consiliului (restricted) de autorizare a Comisiei să negocieze protocoale […], document 10412/07.[4] Concluziile Președinției – Bruxelles, 21-22 iunie 2007, document 11177/07.[5] Raport intermediar de activitate al Președinției privind „Consolidarea politicii europene de vecinătate”, document 10874/07.[6] Concluziile privind consolidarea politicii europene de vecinătate, adoptate de Consiliu (Afaceri Generale și Relații Externe) la 18 iunie 2007, document 11016/07.[7] JOUE L 129/40-43 din 17.5. 2008.